Pagtulon-an Gikan sa Dios nga Amahan

Ang Pagtulon-an Gikan sa Dios nga Amahan mao ang usa ka relihiyosong organisasyon sa Pilipinas.

Gi rehistro ang Pagtulon-an isip Pagtulon-an sa Dios nga Amahan (PDA) Inc. sa Disyembre 3, 1953 ubos sa SEC# 7383 sa mga sumusunod ni Senior Clemente Ignacio.  Gidala sa PDA ang pulong trial, Grado 2 nga adunay panggahum o sign cross (katulo) ug ingon man Grado 3 (nga naglakip ug 3 ka Amahan Namo).

Niabot ang panahon ni Manong Carias (Zacarias Salazar) nga naglakaw ug nanghinabang sa mga masakiton. Ang mga naayo nahimo niyang mga sumusunod. Dihay higayon nga naalaan sila sa taga PDA ug gisumbong sa gobierno isip usa ka illegal nga pundok. Napriso si Manong Carias sa Kanlaon. Niabot ang linog ug naguba ang prisohan. Gipagawas siya kay nagtuo ang mga nagbantay sa prisohan nga dili siya ordinaryo nga tawo. Gawas pa, wala may nagpasaka ug kaso batok kaniya.

Sa pag Agosto 26, 1956 nag meeting si Manong Carias ug iyang mga sakop sa San Carlos City, Negros Oriental. Nag meeting sila aron ipa rehistro ang ilang pundok ngadto sa Security and Exchange Commission (SEC) pero wala pa sila ka hunahuna ug unsay ipangalan sa pundok. 

Gisugo ni Manong Carias si Pedro Gomez pag adto sa tindahan aron pagpalit ug papel ug lapis. Iyang gi instruksyonan si Pedro nga ipaputos sa papel nga linukot ang lapis. Pag abot gikan sa tindahan, ilang gibukhad ang linukot nga papel ug didto nakasulat nga mora ug gi type (dili agi sa ballpen) ang Pagtulon-an Gikan sa Dios nga Amahan (PGDA) Inc.

Gi rehistro kini nila ang PGDA, Inc ubos sa SEC Registration# 0011842 sa Nobyembre 2, 1956 ug sukad niadto ang Pagtulon-an dili na tinago. Ang PGDA Inc. nagdala sa Trial, Grado 2, Grado 3 ug aduna nay prayer session.

Kahinumdoman, nagsugod ang Pagtulon-an sa dihang nadawat ni Senior Clemente Ignacio ang pulong gikan gayud sa Maestro. Si Clemente Ignacio usa ka mananahi nga taga Bagumbayan, Cebu nga nasakit ug Tesis kon sangla nga niadtong higayona wala pay kaayohan. Pagka grabe sa iyang sakit, gi lain siya sa iyang pamilya ug gipapuyo sa usa ka payag diin didto siya nag inusara ug puyo. Mananakod Ang tesis ug si Clemente pagahatdan nalang ug pagkaon sa iyang pamilya. Didto sa maong payag nga iyang gipuy-an nadawat ni Clemente ang pulong nga maoy nakapaayo niya sa Nobyembre 17, 1927. Siya natawo usab sa Disyembre 30, 1896 (adlaw sa pagkamatay sa atong national hero Dr. Jose Rizal). 

Sa pag rehistro sa PGDA Inc. sa Nobyembre 2, 1956 ubos SEC reg.#011842 ubos sa simbolo NZ sa Articles of Incorporation nga na archive sa National Library Copyright# 7561, naglakip sa mga kasugoan ug ang simbolo nga copyright sa PGDA Oktubre 6, 1959 mao ang "ZN" 

Na approve sa SEC ang vilus pag Hulyo 7, 1967 ubos sa SEC# 011842 nga Maoy unang simbolo: NZ 

Ang maong mga simbolo gamiton isip “dry seal” ug “wet seal”. Si Mano Carias namatay sa tuig 1963. Nakaabot siya sa unang simbolo nga na copyright sa National Library kaysa ikaduha.

Ang PGDA Inc. gi rehistro isip usa ka “religious association”. Pagka Hunyo 26, 1974, si Tomas Africa sa NSO Division of Office of the Civil Registrar General, ni aprobar sa PGDA Inc. nga usa na ka “religious society” diin mahimo na kini mokasal ug mobunyag ug mohimo sa uban pang “religious rights”.

Kristyanismo sa Pilipinas